આ મોબાઇલ એપને ડાઉનલોડ કર્યા બાદ જ્યારે કોઇ વ્યક્તિ ૧૦૮ પર ફોન કરશે ત્યારે તેને કોલ સેન્ટરમાંથી એમ્બ્યુલન્સ અંગે જાણકારી મળી જશે કે કઇ એમ્બ્યુલન્સ ક્યાં હશે? આ એમ્બ્યુલન્સનો નંબર એપમાં નાખવાથી તેનું લોકેશન મળશે. કોલરને એક ક્લિકમાં જીપીએસ દ્વારા એમ્બ્યુલન્સના લોકેશનની સાથે ફોનમાં એ પણ જોવા મળશે કે એમ્બ્યુલન્સ કયા રસ્તે આવી રહી છે. સ્વાસ્થ્ય વિભાગે એમ્બ્યુલન્સ સેવાનું એક વેબપોર્ટલ પણ બનાવ્યું છે. આ વેબપોર્ટલમાં એમ્બ્યુલન્સ સેવા સાથે જોડાયેલી દરેક જાણકારી મળી શકશે. એક દિવસમાં કેટલા લોકોએ કોલ કર્યો, કેટલા ઇમર્જન્સી કોલ હતા. દર મહિને એમ્બ્યુલન્સ સેવાથી કેટલા દર્દીઓ હોસ્પિટલ પહોંચ્યા બધું જ જાણી શકાશે. વેબપોર્ટલ પર એક ફીડબેકનો વિકલ્પ પણ હશે.